**Spoločenská zmluva**

**obchodnej spoločnosti**

**.........................., s.r.o.**

uzavretá spoločníkmi:

1. *.................................................................. (Meno a priezvisko, dátum narodenia, rod. č. a adresa trvalého pobytu spoločníka).*
2. *.................................................................. (Meno a priezvisko, dátum narodenia, rod. č. a adresa trvalého pobytu spoločníka).*

**Článok I**

**Obchodné meno a sídlo**

1. Obchodné meno spoločnosti je: ..........................., s.r.o. (ďalej aj len „spoločnosť“).
2. Sídlom spoločnosti je: ...........................................................................
3. Spoločnosť preukazuje užívacie právo k sídlu spoločnosti, a to na základe nájomnej zmluvy zo dňa ............., uzavretej medzi .................................... ako prenajímateľom a spoločnosťou ako nájomcom.

**Článok II**

**Spoločníci**

1. Spoločníkmi spoločnosti sú:
	1. *................................................................... (Meno a priezvisko, dátum narodenia, rod. č. a adresa trvalého pobytu spoločníka*)
	2. *.................................................................. (Meno a priezvisko, dátum narodenia, rod. č. a adresa trvalého pobytu spoločníka)*

**Článok III**

**Predmet podnikania**

1. Predmetom podnikania spoločnosti je:
2. ...........................................................................
3. ...........................................................................
4. ...........................................................................
5. ...........................................................................
6. ...........................................................................

**Článok IV**

**Základné imanie, vklady spoločníkov a správca vkladu**

1. Základné imanie spoločnosti je 5000,- eur (slovom päťtisíc eur).
2. Základné imanie spoločnosti je tvorené peňažnými vkladmi spoločníkov do základného imania spoločnosti. Výška vkladu jednotlivých spoločníkov a rozsah ich splatenia je nasledovný:
	1. ..................... *(Meno a priezvisko spoločníka)* – peňažný vklad vo výške ......... eur (slovom: ............... eur) , splatený vo výške .............. eur (slovom: ............... eur);
	2. ..................... *(Meno a priezvisko spoločníka)* – peňažný vklad vo výške ......... eur (slovom: ............... eur) , splatený vo výške .............. eur (slovom: ............... eur);
3. Splatené vklady predstavujú 100 % základného imania spoločnosti.
4. Spoločníci sa dohodli, že správou vkladov spoločníkov do základného imania spoločnosti do vzniku spoločnosti, bude poverený zakladajúci spoločník spoločnosti .................... *............................. (Meno a priezvisko, dátum narodenia, rod. č. a adresa trvalého pobytu spoločníka).*
5. Správca určený v bode 4 tohto článku zmluvy je povinný prijať od spoločníkov vložený peňažný vklad a vydať písomné potvrdenie o splatení vkladu jednotlivému spoločníkovi. Po vzniku spoločnosti je správca povinný odovzdať vklady bez zbytočného odkladu spoločnosti.
6. Spoločníci nie sú oprávnení po dobu trvania spoločnosti žiadať od spoločnosti vrátenie ich vkladu do základného imania spoločnosti.

**Článok V**

**Obchodný podiel a podiel na zisku**

1. Obchodný podiel predstavuje práva a povinnosti spoločníka a im zodpovedajúcu účasť na spoločnosti. Výška obchodného podielu sa určuje pomerom vkladu spoločníkov k základnému imaniu.
2. Obchodný podiel sa dedí.
3. Spoločníci majú nárok na podiel na zisku v pomere zodpovedajúcom ich splateným vkladom do základného imania spoločnosti.
4. Podiel na zisku sa určuje na základe ročnej závierky.
5. Prevod obchodného podielu na inú osobu je možný. Nie je potrebný predchádzajúci súhlas valného zhromaždenia na prevod obchodného podielu na inú osobu. Ak spoločník zamýšľa previesť svoj obchodný podiel na inú osobu, zaväzuje sa najskôr ponúknuť svoj obchodný podiel doterajším spoločníkom spoločnosti. Ak spoločníci spoločnosti neoznámia spoločníkovi, ktorý zamýšľa previesť svoj obchodný podiel, že majú záujem o prevádzaný obchodný podiel v lehote 5 dní od ponúknutia obchodného podielu, má sa za to, že nemajú záujem o prevádzaný obchodný podiel. Účinky prevodu obchodného podielu nastávajú voči spoločnosti odo dňa doručenia zmluvy o prevode obchodného podielu spoločnosti, ak však nenastanú až s neskoršou účinnosťou zmluvy.
6. Spoločnosť nemôže nadobúdať vlastné obchodné podiely.

**Článok VI**

**Orgány spoločnosti**

1. Orgánmi spoločnosti sú:
	1. konateľ/lia spoločnosti,
	2. valné zhromaždenie.
2. Nezriaďuje sa dozorná rada spoločnosti.

**Článok VII**

**Konateľ spoločnosti**

* 1. Prvým konateľom spoločnosti je:
	2. *.................................................................. (Meno a priezvisko, dátum narodenia, rod. č. a adresa trvalého pobytu prvého konateľa).*
1. V mene spoločnosti koná a podpisuje konateľ samostatne.
2. Prvý konateľ je pri založení spoločnosti ustanovený priamo v spoločenskej zmluve spoločnosti. Neskôr bude konateľ spoločnosti menovaný a odvolávaný na základe rozhodnutia valného zhromaždenia. Po vzniku spoločnosti nadobúda nový konateľ oprávnenie konať v mene spoločnosti dňom prijatia uznesenia valného zhromaždenia o odvolaní pôvodného konateľa a voľbe nového konateľa. Nový konateľ je povinný pred zápisom zmeny v osobe konateľa do obchodného registra oznámiť zmenu štatutárneho orgánu spoločnosti obchodným partnerom spoločnosti a pri uzavieraní zmlúv upozorniť druhú zmluvnú stranu na zmenu štatutárneho orgánu spoločnosti, a to predložením výpisu uznesenia valného zhromaždenia o vykonanej zmene konateľov.
3. Konateľ je povinný vykonávať svoju pôsobnosť s odbornou starostlivosťou a v súlade so záujmami spoločnosti a jej spoločníkov.
4. Konateľ je povinný po každej zmene spoločenskej zmluvy spoločnosti vyhotoviť jej nové úplné znenie, ktoré je povinný uložiť aj do zbierky listín obchodného registra vedeného príslušným súdom. Konateľ zodpovedá za správnosť a úplnosť nového úplného znenia spoločenskej zmluvy.
5. Konateľ je oprávnený vymenovať a odvolať prokuristu, ako aj určiť rozsah jeho oprávnenia konať a podpisovať v mene spoločnosti.
6. V rámci svojej pôsobnosti je konateľ povinný najmä:
	1. zabezpečiť riadne vedenie účtovníctva a predpísanej evidencie spoločnosti,
	2. viesť zoznam spoločníkov,
	3. informovať spoločníkov o záležitostiach spoločnosti,
	4. vykonávať všetky práva a povinnosti zamestnávateľa voči zamestnancom spoločnosti,
	5. zaobstarať si a pri rozhodovaní zohľadniť všetky dostupné informácie týkajúce sa predmetu podnikania,
	6. predložiť valnému zhromaždeniu na schválenie riadnu individuálnu účtovnú závierku a mimoriadnu účtovnú závierku,
	7. predložiť valnému zhromaždeniu návrh na rozdelenie zisku alebo úhradu strát za podmienok ustanovených v tejto spoločenskej zmluve,
	8. predložiť valnému zhromaždeniu nový podnikateľský zámer na schválenie, v prípade, ak dochádza k zmene alebo rozšíreniu predmetu podnikania,
	9. zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spoločnosti spôsobiť škodu alebo ohroziť jej záujmy alebo záujmy jej spoločníkov,
	10. nesmie uprednostňovať svoje záujmy, záujmy len niektorých spoločníkov alebo záujmy tretích osôb pred záujmami spoločnosti,
	11. je povinný upozorniť spoločnosť na to, že valné zhromaždenie prijalo uznesenie, ktoré je podľa neho v rozpore s právnymi predpismi alebo vnútornými predpismi spoločnosti a svoje upozornenie odôvodniť,
	12. vykonávať všetky práva a povinnosti, ktoré sú v zmysle právnych predpisov vyhradené štatutárnemu orgánu spoločnosti.
7. Konateľ je povinný dodržať zákaz konkurencie uvedený § 136 Obchodného zákonníka. Konateľ nesmie:
	1. vo vlastnom mene alebo na vlastný účet uzavierať obchody, ktoré súvisia s podnikateľskou činnosťou spoločnosti;
	2. sprostredkúvať pre iné osoby obchody spoločnosti;
	3. zúčastňovať sa na podnikaní inej spoločnosti ako spoločník s neobmedzeným ručením;
	4. vykonávať činnosť ako štatutárny orgán alebo člen štatutárneho orgánu inej právnickej osoby s podobným predmetom podnikania, ibaže ide o právnickú osobu, na ktorej podnikaní sa zúčastňuje spoločnosť.

**Článok VIII**

**Valné zhromaždenie**

1. Valné zhromaždenie je najvyšším orgánom spoločnosti.
2. Valné zhromaždenie sa musí konať aspoň raz za kalendárny rok.
3. Termín a program valného zhromaždenia spoločnosti treba oznámiť spoločníkom najmenej 5 dní vopred. Valné zhromaždenie zvoláva konateľ spoločnosti písomnou pozvánkou.
4. Je povinnosťou spoločníkov zúčastniť sa na valnom zhromaždení spoločnosti osobne alebo prostredníctvom svojich zástupcov. Zástupca spoločníka sa musí preukázať na valnom zhromaždení plnomocenstvom oprávňujúcim ho na zastupovanie spoločníka. Podpis spoločníka na plnomocenstve musí byť úradne overený.
5. Počet hlasov každého spoločníka sa určuje pomerom hodnoty jeho vkladu k výške základného imania spoločnosti.
6. Do pôsobnosti valného zhromaždenia patrí najmä:
	1. schválenie konaní urobených osobami konajúcimi v mene spoločnosti pred jej vznikom,
	2. schvaľovanie riadnej individuálnej účtovnej závierky a mimoriadnej individuálnej účtovnej závierky,
	3. rozhodovanie o rozdelení zisku a úhrade strát,
	4. schvaľovanie stanov a ich zmien,
	5. rozhodovanie o zmenách spoločenskej zmluvy,
	6. rozhodovanie o zvýšení alebo znížení základného imania spoločnosti a rozhodovanie o nepeňažnom vklade do základného imania spoločnosti,
	7. vymenovanie, odvolanie a odmeňovanie konateľa alebo konateľov spoločnosti,
	8. rozhodovanie o vylúčení spoločníka zo spoločnosti podľa § 113 a § 121 Obchodného zákonníka a rozhodovanie o podaní návrhu podľa § 149 Obchodného zákonníka,
	9. rozhodovanie o zrušení, zlúčení, splynutí a rozdelení spoločnosti a o zmene jej právnej formy,
	10. rozhodovanie o schválení zmluvy o predaji podniku alebo zmluvy o predaji časti podniku,
	11. rozhodovanie o prijatí úveru,
	12. menovanie a odvolanie likvidátora,
	13. ďalšie otázky, o ktorých si vyhradí rozhodovanie valné zhromaždenie alebo ktoré do pôsobnosti valného zhromaždenia zveruje zákon alebo táto spoločenská zmluva.
7. Valné zhromaždenie je oprávnené uložiť spoločníkom povinnosť prispieť na úhradu strát spoločnosti peňažným plnením nad výšku vkladu až do polovice základného imania podľa výšky svojich vkladov
8. Valné zhromaždenie si môže vyhradiť aj rozhodovanie vecí, ktoré inak patria do pôsobnosti iných orgánov spoločnosti.
9. Ak má spoločnosť jedného spoločníka, vykonáva tento pôsobnosť valného zhromaždenia svojimi písomnými rozhodnutiami.
10. Spoločníci môžu prijímať uznesenia aj mimo valného zhromaždenia. Návrh uznesenia predkladá spoločníkom na vyjadrenie konateľ alebo spoločník, ktorého vklad dosahuje 10 % základného imania, spolu s oznámením lehoty na písomné vyjadrenie, v ktorej ho spoločníci zasielajú na adresu sídla spoločnosti. Ak sa spoločník v uvedenej lehote nevyjadrí, platí domnienka, že hlasoval proti prijatiu tohto uznesenia. Konateľ oznámi výsledok hlasovania o každom uznesení jednotlivým spoločníkom.

**Článok IX**

**Práva a povinnosti spoločníkov**

* 1. Spoločnosť zodpovedá za porušenie svojich záväzkov celým svojím majetkom. Spoločníci ručia za záväzky spoločnosti do výšky svojho nesplateného vkladu zapísaného v obchodnom registri.
	2. Spoločníci sú oprávnení požadovať od konateľa spoločnosti informácie o záležitostiach spoločnosti a nahliadať do dokladov spoločnosti.
	3. Každý spoločník je oprávnený v mene spoločnosti uplatniť nároky na náhradu škody alebo iné nároky, ktoré má spoločnosť voči konateľovi, alebo uplatniť nároky na splatenie vkladu proti spoločníkovi, ktorý je v omeškaní so splatením vkladu, prípadne nároky na vrátenie plnenia vyplateného spoločníkovi v rozpore so zákonom. To neplatí, ak spoločnosť už tieto nároky uplatňuje.
	4. Každý spoločník môže podať návrh na súd na určenie neplatnosti uznesenia valného zhromaždenia, ak je v rozpore so zákonom, spoločenskou zmluvou alebo so stanovami spoločnosti. Uvedené právo má aj konateľ spoločnosti.

**Článok X**

**Rezervný fond**

1. Spoločnosť je povinná vytvoriť rezervný fond z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške najmenej 5% z čistého zisku, najviac vo výške 10% základného imania.
2. Rezervný fond je spoločnosť povinná každoročne dopĺňať o 5% z čistého zisku spoločnosti vyčísleného v ročnej účtovnej závierke, a to až kým nedosiahne výšku 10% základného imania.
3. O použití rezervného fondu rozhoduje konateľ spoločnosti.  V rozsahu, v ktorom sa vytvára povinne, možno rezervný fond použiť iba na krytie strát spoločnosti.

**Článok XI**

**Ďalšie dojednania**

1. Osobám podieľajúcim sa na založení spoločnosti alebo na prípadných činnostiach smerujúcich k nadobudnutiu oprávnenia na jej činnosť neboli poskytnuté žiadne výhody.
2. Predpokladané náklady spoločnosti súvisiace so založením spoločnosti a jej vznikom sú vo výške ............ eur (slovom: .................. eur).

**Článok XII**

**Doba trvania spoločnosti, zrušenie a zánik spoločnosti**

1. Spoločnosť sa zakladá na dobu neurčitú.
2. Spoločnosť sa zrušuje z dôvodov uvedených v § 68 Obchodného zákonníka a ďalších dôvodov uvedených v Obchodnom zákonníku.
3. Po zrušení spoločnosti s likvidáciou má každý spoločník právo na podiel na likvidačnom zostatku v pomere jeho splateného vkladu k splateným vkladom ostatných spoločníkov.

**Článok XIII**

**Záverečné ustanovenia**

1. Spoločnosť nevydáva stanovy.
2. Táto spoločenská zmluva je vyhotovená v 5 rovnopisoch, z toho jeden rovnopis je určený pre príslušný obchodný register, jeden sa založí do zbierky listín, jeden rovnopis dostane každý zo spoločníkov a jeden sa založí do archívu spoločnosti.
3. Spoločenskú zmluvu je možné meniť iba na základe rozhodnutia valného zhromaždenia v súlade s čl. VIII bodom 6 tejto spoločenskej zmluvy. Zmena sa vykoná písomnými dodatkami k tejto zmluve.
4. Ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
5. Vzťahy neupravené v tejto spoločenskej zmluve sa budú spravovať príslušnými ustanoveniami Obchodného zákonníka.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Meno a priezvisko spoločníka | Meno a priezvisko spoločníka |